Vaal (ibaia)

Vaal Hegoafrikako ibaia da, Orangeren ibaiadar nagusia. 1.120 kilometroko luzera du.

 Izena 
Vaal izena afrikaansetik dator eta "zurbila" esan nahi du: ibai horren uren kolore grisaxkari erreferentzia egiten dio, nagusiki goraldi-garaian nabaritzen baita, une horretan sedimentu ugari daramalako.

 Geografia 
Drakensberg mendietan iturburua du, Johannesburgotik ekialdera, eta Transvaal eta Estatu Askea probintzien arteko muga egiten du, Kimberleytik hego-mendebaldera Orange ibaiarekin batu aurretik. 1.120 kilometro luze da. Klip, Wilge, Vals, Vet eta Riet haren adar nagusiak dira. Urtegi handi bat dago haren ibilguan.

 Ekonomia 
Witwatersrandeko industriaren beharrak eta Estatu Askearen gehienak asetzeko adina ur hornitzen du. Vaal-Hartz planaren osagaitzat, ureztatzeko ura lortzeko iturri nagusietako bat da.

 Erreferentziak 

 Kanpo estekak 

Kategoria:Hegoafrikako ibaiak